Flora Mbasha

Flora Mbasha (pia anajulikana kama Flora H. Mayalah; alizaliwa katika Hospitali ya Hindu Mandhal Mwanza, 1 Juni 1983) ni mwimbaji na mwandishi wa nyimbo za Kiinjili kutoka nchini Tanzania. 

Baba yake aliitwa Henry Joseph Mayala ambaye kwa sasa ni marehemu na mama yake anaitwa Calorin Moses Kulola. 

Historia fupi
Flora Mbasha ni Msukuma wa wilaya ya Sengerema katika mkoa wa Mwanza. 

Flora ni mtoto wa pili kuzaliwa katika familia ya watano ambao wanne ni wa kike (Dorcus, Suzan, Esther na Flora) na mmoja ni wa kiume (anaitwa Benjamin). 

Pia amekulia katika maadili ya dini ya Kikristo, wakati huo baba yake akiwa Askofu mkuu wa kanisa la Evangelistic Assemblies of God. Babu yake na bibi yake ndio waliomlea wakishirikiana na mama yake. 

Flora Mbasha alianza kuimba akiwa darasa la tatu wakati huo akienda na mama zake wadogo kwaya hadi alipokuwa na miaka kumi na tatu alipoanza kushiriki kuimba kanisani na kuimbisha baadhi ya nyimbo.

Flora alifunga ndoa tarehe 22 Septemba 2002. Baada ya ndoa Flora na mume wake Emmanuel Mbasha walianza kushirikiana kuimba nyimbo za Injili wakiwa katika Word Alive Band. Mwaka 2003 mwezi Juni walipata mtoto wao wa kwanza wa kike waliomuita Elizabeth. Lakini mnamo mwaka 2014 aliachana na mume wake na kuolewa na mfanyabiashara Daudi Hosea Kusekwa 30 Aprili 2017 na kufanikiwa kupata watoto watatu: Carlobeth, Estherbeth na Marybeth.

Nje ya muziki sasa ana duka kubwa la nguo za harusi lijulikanalo kama Madam Flora Bridal. Pia alibadili jina lake baada ya kuolewa na sasa anajulikana kama Madam Flora.

Album alizonazo
Mwaka 2004 Flora alirekodi albamu yake ya kwanza aliyoita Jipe Moyo iliyokuwa na nyimbo 10, ambazo zote walishirikiana na mume wake Emmanuel Mbasha. Ni: Jipe Moyo, Aliteseka, Maisha ya ndoa, Hakuna tatizo kuu, Ukimwi, Tunaye Bwana, Majaribu, Ahsante Yesu, Kila Jambo).https://www.google.com/search?q=jipe+moyo+flora+mbasha&rlz=1C1CHBF_enTZ813TZ813&oq=jipe&aqs=chrome.4.69i59j69i57j0l4.12040j0j7&sourceid=chrome&ie=UTF-8 

Baadaye walifanikiwa kutoa albamu ya pili ilyojulikana kwa jina la Unifiche ambayo nayo ilikuwa na nyimbo 8: Tanzania, Unifiche, Faida gani, Twende kwa Yesu, Yatima Tuwasaidie, Kwa kupigwa Kwake, Alale kwa Amani, Tupendane.https://www.google.com/search?q=unifiche+flora+mbasha&rlz=1C1CHBF_enTZ813TZ813&oq=unifiche&aqs=chrome.2.69i57j0l3.10679j0j7&sourceid=chrome&ie=UTF-8

Flora pia ana albamu ya tatu inayojulikana kama Furaha Yako yenye nyimbo 12 ambazo ni: Furaha yako nini, Kaza mwendo, Siku hiyo, Bwana ni mchungaji wangu, Mambo yote Peupe, Bwana Yesu alipokuwa, Mwanafunzi mmoja, Maovu yenu.. 

Marejeo

Jamii:Waliozaliwa 1983
Jamii:Waimbaji wa Tanzania
Jamii:Wiki Loves Women Tanzania